**IPARBIZTONSÁGI HATÓSÁG KÖZLEMÉNYEI:**

**AKTUALITÁSOK:**

**AZ ÜZEMELTETŐRE VONATKOZÓ BEJELENTÉSI KÖTELEZETTSÉG (2024. október 01-től):**

***A katasztrófavédelemről és a hozzá kapcsolódó egyes törvények módosításáról* szóló 2011. évi CXXVIII. törvény (a továbbiakban: Kat.) 42. § szerint:**

(1) Az üzemeltető köteles az ***egységes segélyhívó rendszeren*** **haladéktalanul bejelentést tenni** veszélyes anyagokkal kapcsolatos ***súlyos balesetről***, ***eseményről*** a (2) bekezdésben felsorolt információk átadásával.

(2) **Az üzemeltető az *iparbiztonsági hatóságot* elektronikus úton *soron kívül értesíti***

a) a veszélyes anyagokkal kapcsolatos **súlyos baleset, esemény körülményeiről**,

b) a veszélyes anyagokkal kapcsolatos **súlyos balesetben, eseményben szereplő** **veszélyes anyagokról**,

c) a **lakosságra, az anyagi javakra és a környezetre gyakorolt hatások értékeléséhez szükséges adatokról,**

d) a **megtett intézkedésekről**.

***A veszélyes anyagokkal kapcsolatos súlyos balesetek elleni védekezésről* szóló 219/2011. (X. 20.) Korm. rendelet** (a továbbiakban: **R**) alapján:

R. 30. § (1) **Az üzemeltető** a veszélyes anyagokkal foglalkozó üzemben, vagy a küszöbérték alatti üzemben történt ***veszélyes anyagokkal kapcsolatos súlyos balesetről, eseményről***, annak **bekövetkezését vagy az arról való tudomásszerzést követő 24 órán belül** a *12. mellékletben* szereplő adattartalommal – lehetőség szerint az iparbiztonsági hatóság honlapján elérhető adatlap felhasználásával – **írásbeli adatszolgáltatást nyújt az iparbiztonsági hatóság részére**.

(2) Az (1) bekezdésben meghatározott adatszolgáltatás elektronikus úton teljesíthető.

(3) Az iparbiztonsági hatóság az üzemeltetőtől kapott **adatszolgáltatás kézhezvételét követően** a veszélyes anyagokkal foglalkozó üzemben, vagy a küszöbérték alatti üzemben bekövetkezett veszélyes anyagokkal kapcsolatos eseményről, súlyos balesetről – annak egy másolati példánya megküldésével – **tájékoztatja a veszélyeztetett település polgármesterét és a hivatásos katasztrófavédelmi szerv területi szervét**.

(4) **Az üzemeltető** a veszélyes anyagokkal kapcsolatos súlyos baleset, esemény – műszaki, szervezeti és irányítási rendszerrel kapcsolatos – körülményeit kivizsgálja, és annak eredményéről az *iparbiztonsági hatóságot* **a kivizsgálás lezárását követő tizenöt napon belül tájékoztatja**. Az iparbiztonsági hatóság **a tájékoztatást megküldi a hivatásos katasztrófavédelmi szerv területi szervének**.

31. § (1) A veszélyes anyagokkal foglalkozó üzemben, vagy a küszöbérték alatti üzemben történt veszélyes anyagokkal kapcsolatos súlyos baleset **kivizsgálásának lezárását követő 15 napon belül az üzemeltető** – a 30. §-ban meghatározott kötelezettségén túlmenően – **részletes jelentést küld az iparbiztonsági hatóság részére, ha a baleset a 11. mellékletben meghatározott feltételek közül legalább egynek megfelel**. A részletes jelentés tartalmi követelményeit a Belügyminisztérium Országos Katasztrófavédelmi Főigazgatóság (a továbbiakban: BM OKF) az Európai Bizottság vonatkozó előírásainak figyelembevételével határozza meg, amiről a területi szervei útján tájékoztatja a közigazgatás-szervezésért felelős minisztert.

(2)

(3) **Az üzemeltető** az iparbiztonsági hatóság számára **kiegészítő jelentést küld, amennyiben a veszélyes anyagokkal kapcsolatos súlyos balesetről új tény vagy körülmény jut tudomására**.

(4) Az üzemeltető tájékoztatást küld az iparbiztonsági hatóságnak abban az esetben is, ha a technológia, a berendezések, a biztonsági irányítási rendszer alkalmazásakor vagy a védekezés területén szerzett saját tapasztalatok, továbbá a technikai fejlődés kapcsán tudomására jutó ismeretek, a veszélyes anyagokkal kapcsolatos súlyos balesetek megelőzése, és az ellenük való védekezés rendszerének áttekintését szükségessé teszik.

(5) Az **iparbiztonsági hatóság a kézhezvételtől számított 8 napon belül** a veszélyes anyagokkal foglalkozó üzemben vagy a küszöbérték alatti üzemben bekövetkezett veszélyes anyagokkal kapcsolatos **súlyos balesetről és a következmények csökkentésére tett intézkedésekről tájékoztatja a veszélyeztetett település polgármesterét és a hivatásos katasztrófavédelmi szerv területi szervét**.

(6) Az iparbiztonsági hatóság a bekövetkezett veszélyes anyagokkal kapcsolatos súlyos balesetről és a következmények mérséklésére tett intézkedésekről tájékoztatja az érintett személyeket.

**A veszélyes üzemek szakterület jogszabályai:**

* [2011. évi CXXVIII. törvény](http://njt.hu/cgi_bin/njt_doc.cgi?docid=139408)a katasztrófavédelemről és a hozzá kapcsolódó egyes törvények módosításáról
* [219/2011. (X. 20.) Korm. rendelet](http://njt.hu/cgi_bin/njt_doc.cgi?docid=139993) a veszélyes anyagokkal kapcsolatos súlyos balesetek elleni védekezésről
* [208/2011. (X. 12.) Korm. rendelet](http://njt.hu/cgi_bin/njt_doc.cgi?docid=139959) a katasztrófavédelmi bírság részletes szabályairól, a katasztrófavédelmi hozzájárulás befizetéséről és visszatérítéséről
* [51/2011. (XII. 21.) BM rendelet](http://njt.hu/cgi_bin/njt_doc.cgi?docid=138424) a veszélyes anyagokkal kapcsolatos súlyos balesetek elleni védekezés hatósági eljárásaiban az igazgatási szolgáltatási díj fizetési körébe tartozó hatósági eljárásokról, igazgatási jellegű szolgáltatásokról és bejelentésekről, továbbá a fizetendő díj mértékéről, valamint a fizetésre vonatkozó egyéb szabályokról

A VVKH Honlapjáról letölthető ***„Bejelentőlap”*** (melléklet)